INFOKEFALONIA: Αναστάτωση στο Ληξούρι από την απόφαση του Δημοτικού Συμβουλίου για παραχώρηση οικίας σε Ρομά
Αναστάτωση προκάλεσε στο Ληξούρι, η απόφαση του Δημοτικού Συμβουλίου για την παραχώρηση σε Ρομά, οικίας σε τουριστική περιοχή.
Παρακάτω δημοσιεύουμε την επιστολή που λάβαμε της Ελένης Λουκέρη για το θέμα που ενέκυψε
Κατέβαλα τεράστια προσπάθεια προκειμένου να παρακολουθήσω το δημοτικό σας συμβούλιο. Αναρωτιέμαι δε, αν όλοι εσείς που αποκαλέσατε την περιοχή των Λεπέδων- Λογγού «απομονωμένη» έχετε πατήσει ποτέ το πόδι σας στην περιοχή του Ληξουρίου!
Δεδομένης της άγνοιας σας λοιπόν, να σας ενημερώσω ότι αναφέρεστε στην πλέον τουριστική περιοχή του Ληξουρίου όπου υπάρχουν τουριστικά καταλύματα και εστιατόρια. Για να είμαι ακόμη πιο κατατοπιστική προς όλους εσάς του αιρετούς άρχοντες που αποδεικνύεται ότι δεν ξέρετε καθόλου τον τόπο....... για τον οποίο λαμβάνετε αποφάσεις, να σας ενημερώσω ότι στα 20 μέτρα από την παραθαλάσσια βίλα που με τέτοια άνεση παραχωρήσατε «προσωρινά» λειτουργεί η οικογενειακή μας επιχείρηση ενοικιαζόμενων δωματίων.
Κυρία Αυγουστάτου, χρόνια στον τομέα του τουρισμού, δεν σας ρώτησα στην Λάσση έχετε Ρομά; Να στείλουμε μερικούς και προς εσάς ; Τι στο καλό ανάπτυξη μόνο το Ληξούρι να έχει και σείς τίποτε; Καμιά βίλα εκεί στην Λειθαθώ, ανθρώπινα να τους τακτοποιήσουμε υπάρχει;
Κύριε Αραβαντινέ Διονύση, χρόνια και χρόνια σύμβουλος βγαλμένος από την Παλική, Δεν ξέρεις τον δρόμο για τα Λέπεδα, δεν ξέρεις ότι ο οποιοσδήποτε τουρίστας, θα περάσει από εκεί; Στην επιτροπή τουρισμού συζητάτε πως θα βάλετε τους Ρομά να κατοικοεδρεύουν σε βίλες δίπλα στην θάλασσα και ανάμεσα στα ξενοδοχεία; Μιλήσαμε το πρωί στο τηλέφωνο και θεωρώ ότι πλέον υπάρχει σύμπνοια απόψεων ... πράξε τα δέοντα.
10/26/2013 09:29:00 μ.μ.